b'\n_START_ARTICLE_\nJo\xc5\xbee Cesar\n_START_SECTION_\n\xc5\xbdivljenje in delo\n_START_PARAGRAPH_\nV mladosti je delal kot pristani\xc5\xa1ki delavec, pozneje se je odlo\xc4\x8dil za slikarstvo in se u\xc4\x8dil pri Avgustu \xc4\x8cernigoju. Razstavljal je skupinsko in samostojno v Benetkah, Milanu, Veroni in Trstu. Motive, ki so imeli pogosto socialno noto, je zajemal v tr\xc5\xbea\xc5\xa1kem okolju. Slikal je portrete, krajine in tiho\xc5\xbeitja. Slogovno je slikal v izrazno preoblikovanem realizmu, sicer pa v olju, temperi in akvarelu. Kot scenograf je sodeloval v raznih slovenskih in jugoslovanskih gledali\xc5\xa1\xc4\x8dih pri ve\xc4\x8d kot 80-tih predstavah, najve\xc4\x8d pa v letih 1945\xe2\x88\x921963 v Trstu._NEWLINE_Njegova sinova sta Sergij (Sergej) Cesar (filmar, videast, in\xc5\xbeenir elektronike, predavatelj za someljeje) in Vojko Cesar, fagotist in atletski trener.'